

**Hysbysiad Preifatrwydd - Gweithwyr Cyflogedig**

Mae'r hysbysiad hwn yn egluro pa wybodaeth mae'r Cyngor ei hangen er mwyn prosesu cofnodion personol gweithwyr cyflogedig. Mae ei angen er mwyn i'r Cyngor gasglu, storio a phrosesu gwybodaeth bersonol er mwyn darparu ei wasanaethau. Mae'r Cyngor yn rhoi mesurau ar waith i ddiogelu preifatrwydd unigolion ar hyd y broses yma.

**Pwy sy'n gyfrifol am eich gwybodaeth?**

Caiff pob gwybodaeth bersonol ei dal a'i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth ar rôl y Rheolydd Data, y Swyddog Diogelu Data a manylion cyswllt y Cyngor, gweler tudalen 'Diogelu Data' ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni ei hangen?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch, ac os oes angen, eich teulu a phartïon eraill. Bydd yr wybodaeth hon yn cynnwys:

* Manylion amdanoch fel eich enw, cyfeiriad, rhif Yswiriant Gwladol, rhif ffôn, cyfeiriad e-bost, dyddiad geni, rhyw, manylion banc, aelodaeth undeb, cyflyrau meddygol, salwch, data euogfarnau, cyswllt argyfwng, perthynas agosaf, statws perthynas, crefydd, tarddiad ethnig, hunaniaeth genedlaethol, cyfeiriadedd rhywiol, anabledd, dewis iaith a chyfrifoldebau gofalu personol. Dim ond er mwyn monitro effeithlonrwydd ein polisïau cydraddoldeb ac amrywiaeth y cesglir yr wybodaeth hon.
* Gwybodaeth berthnasol eraill sydd ei hangen i brosesu eich cofnod cyflogaeth, fel disgrifiad o'ch dyletswyddau.

**Pam ein bod angen eich gwybodaeth?**

Mae'r Cyngor yn gofyn am y wybodaeth hon er mwyn rheoli'ch contract cyflogaeth.

**Gyda pwy y byddwn ni'n rhannu eich gwybodaeth?**

I alluogi'r Cyngor i brosesu eich cofnod cyflogaeth a chydymffurfio gyda'n hoblygiadau cyfreithiol, byddwn yn rhannu eich gwybodaeth gyda sefydliadau partner yn cynnwys:

* Yr Adran Gwaith a Phensiynau, Cyllid a Thollau Ei Mawrhydi ac adrannau eraill y Llywodraeth;
* Darparwyr pensiwn;
* Undebau Llafur;
* Archwilwyr a Rheoleiddwyr;
* Darparydd Iechyd Galwedigaethol;
* Uned DBS Cyngor Sir Powys;
* SRS (Shared Resource Services Wales) - darparydd gwasanaeth technoleg gwybodaeth a chyfathrebu
* Ymgynghorwyr meddalwedd e.e. cefnogaeth ar gyfer MidlandHR a Civica;
* Academi Cymru Gyfan (e-ddysgu ar-lein);
* Cyflogwyr presennol, cyn gyflogwyr a darpar gyflogwyr;
* Cyrff proffesiynol;
* Proseswyr data
* Y gwasanaeth Datgelu a Gwahardd;
* Brocwyr Yswiriant ac Yswirwyr;
* Sefydliadau cymeradwy a phobl yn gweithio gyda'r Cyngor.

Bydd y Cyngor hefyd yn gwneud unrhyw ddatgeliadau sydd eu hangen gan y gyfraith a gall hefyd rannu'r wybodaeth hon gyda chyrff eraill sy'n gyfrifol am ganfod/atal twyll neu archwilio/gweinyddu cyllid cyhoeddus.

**Beth yw'r sail cyfreithiol ar gyfer prosesu?**

Er mwyn cydymffurfio gyda'r GDPR, dim ond lle cyflawnir amod dan erthygl 6 y ddeddfwriaeth y caiff data personol ei brosesu.

Yn yr achos hwn, gallaf gadarnhau mai'r sail cyfreithiol ar gyfer prosesu yw:

* Cyflawni contract gyda chi neu eich bod wedi gofyn i ni brosesu eich gwybodaeth cyn ymrwymo i gontract
* Rhwymedigaeth cyfreithiol sy'n ei gwneud yn ofynnol i ni brosesu eich gwybodaeth bersonol
* Angen dilys i ddefnyddio gwybodaeth ar gyfer diben penodol nad yw'n torri eich hawliau neu ryddid heb gyfiawnhad

**Am ba mor hir ydyn ni'n cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Ar gyfer cofnodion personol gweithwyr cyflogedig mae hyn fel arfer yn 6 mlynedd ar ôl terfynu cyflogaeth. Caiff manylion pa mor hir mae'r Cyngor yn cadw eich gwybodaeth eu hamlinellu yn y Polisi Cadw a Gwaredu.

**Darparu gwybodaeth gywir**

Mae'n bwysig ein bod yn dal gwybodaeth gywir a chyfredol. Os oes unrhyw rai o'ch manylion wedi newid, neu'n newid yn y dyfodol, gofynnir i chi sicrhau eich bod yn dweud wrthym cyn gynted ag sy'n bosibl fel y gallwn ddiweddaru eich cofnodion.

**Gwneud penderfyniadau awtomataidd**

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomataidd i gefnogi ei wasanaethau. Os caiff eich data personol ei brosesu drwy ddulliau awtomataidd, cewch eich hysbysu am y canlyniadau a chrynodeb o'r meini prawf a ddefnyddir yn y broses. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.